**D I S P O Z I Ţ I A**

**nr. 1053 din 24 octombrie 2023**

# privind exercitarea cu caracter temporar a funcţiei publice de conducere vacante de șef serviciu la Serviciul Digitalizare, Reprezentare, Protocol de către doamna Marincean Simona-Adriana

Preşedintele Consiliului Judeţean Cluj,

Având în vedere referatul întocmit de către Direcția Generală Buget Finanțe-Resurse Umane nr**.** 41945/23.10.2023 prin care se supune aprobării exercitarea cu caracter temporar a funcţiei publice de conducere vacante deșef serviciu, gradul II la Serviciul Digitalizare, Reprezentare, Protocol din cadrul Direcției Administrație și Relații Publice, de către doamna Marincean Simona-Adriana, începând cu data de 02.11.2023 până la data de 31.12.2023;

Având în vedere adresa Agenției Naționale a Funcționarilor Publici nr. 47357/2023 înregistrată la Consiliul Județean Cluj cu nr. 40715.2023 prin care Agenția constată că doamna Marincean Simona-Adriana îndeplinește condițiile prevăzute de art. 509 alin. (2) din OUG nr. 57/2019, cu modificările și completările ulterioare;

În conformitate cu dispozițiile:

* art. 190 alin. (3), alin. (4), art. 191 alin. (1) lit. a), alin (2) lit. b), art. 502 alin.(1) lit. f), 509 alin. (1), (2) şi (4), art. 528 și art. 530 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. IV alin. (13) din Ordonanța de Urgență a Guvernului nr. 34/2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, cu modificările și completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;
* art. 11 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art. 1 din Hotărârea Guvernului nr. 1071/2021 pentru stabilirea salariului de bază minim brut pe ţară garantat în plată;
* art. 1 alin. (5) din Hotărârea Consiliului Județean Cluj nr. 169 din 26.07.2017 privind stabilirea salariilor de bază pentru personalul angajat în cadrul aparatului de specialitate al Consiliului Județean Cluj;
* art. 1 alin. (1) din Hotărârea Consiliului Județean Cluj nr. 139/31.07.2023 pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia începând cu 1 august 2023;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Exercitarea cu caracter temporar a funcţiei publice de conducere vacante de șef serviciu gradul II la Serviciul Digitalizare, Reprezentare, Protocol din cadrul Direcției Administrație și Relații Publice, (Id post 568874) de către doamna Marincean Simona-Adriana, consilier, gradul profesional superior la Serviciul Digitalizare, Reprezentare, Protocol începând cu data de 02.11.2023 până la data de 31.12.2023.

**Art. 2.** Pe perioada exercitării cu caracter temporar a funcţiei publice de conducere vacante, de șef serviciu gradul II la Serviciul Digitalizare, Reprezentare, Protocol din cadrul Direcției Administrație și Relații Publice, (Id post 568874), doamna Marincean Simona-Adriana va avea următoarea încadrare şi salarizare:

* funcţia publică de conducere ………………….................................… Șef serviciu;
* încadrarea (gradul) …….............…......................................................................................II;
* salariul de bază brut.........................………………….….……................................ \_\_\_\_\_\_ lei.

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane, Guvernanță Corporativă.

**Art. 5. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, Guvernanță Corporativă precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane, Guvernanță Corporativă va comunica prezenta dispoziție doamnei Marincean Simona-Adriana.

**CONTRASEMNEAZĂ :**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE Simona GACI**